
40. ÅRGANG MARTS 1965 NR. 6 

BÆLTEFINKERNE 3 

Med denne artikel slutter omtalen af bæltefinkerne, og efter flere til¬ 
kendegivelser, har man ikke været så ked af dem, og det kan jo kun 
glæde en, som sidder uden at kunne se sine læsere og skal finde et em¬ 
ne, som vil interessere. Det er jo slet ikke afgjort, at det, som jeg fin¬ 
der interessant, kan skaffe den fornødne kontakt - og det er altid let¬ 
tere at skrive om det, læserne vil have, og derfor vil enhver hjælp til 
emner med glæde blive modtaget - og har vi ikke i den allersidste tid 
omtalt det, skal vi gerne forsøge at opfylde læsernes ønsker. 

De sidste to bæltefinker er på mange måder noget for sig selv; den 
gulnæbbede art er først indført, så vidt man ved, her til Europa i le¬ 
vende tilstand 1897, og den rødnæbbede varietet først et par år senere. 
Nogle mener, at Gould har haft den med hjem til England, men det er 
meget usikkert, ganske vist har han 1836 beskrevet den, men nok efter 
et skind, som det har været lettere at transportere end fuglene, som 
dengang på den lange og besværlige sørejse ofte frembød et ynkeligt 
syn ved ankomsten til bestemmelsesstedet. 

Den gulnæbbede er altså den, man først fik beskrevet og nogen selv¬ 
stændig nomenklatur for Hecks bæltefinke har man ikke, og endelig le¬ 
ver de langhalede bæltefinker i et område i Nord-Australien, der græn¬ 
ser helt op til hinanden og mange steder går ind over hinanden, således 
at bastarder mellem disse to varieteter ofte forekommer i naturen. 

5. Spidshalet bæltefinke 

5. SPIDSHALET BÆLTEFINKE 
Poephila acuticauda acuticauda 
Acutus = skarp, spids; cauda = hale. 

Engelsk: Long-tailed Grass-finch, Shaft-tailed Finch. Tysk: Spitz- 
schvvanzamadine. Fransk: Diamant å longue queue. 

NOMENKLATUR: Amadina acuticauda GOULD, P. Z. S., London 1837. 
Spermestes gouldi RSS. Poephila acuticauda GOULD 1842. 
FARVEBESKRIVELSE: 

6 og 9: Isse, hovedsider, baghals og halssider sort blågrå. Øreområ¬ 
det og kinder lysere, skuldre og overryg rødligbrune mørkest over den 
neders te del af mellemryggen, hvor det uden skarp afgrænsning går 
over i det sorte bånd, der går over den forreste del af underryggen lige 
bag ved lårene, hvor det tilspidser og bues lidt fremefter; resten af 
overhaledækfjerene er hvide. Tøjler og strube samt forhals er sorte, 
sidstnævnte er pæreformet og meget skarpt afgrænset. Kroområde, 
bryst og bug samt flanker er sart rødligt kanelfarvet, og denne farve 
bliver lysere på bugen indtil den i undergump og underhaledækfjer er 
hvid. Halefjerene er sorte, de to midterste er meget stærkt forlængede 

og ender som en stråleløs spids. Øje rødbrunt. Næb voksgult til lys 
orangegult. Ben koralrøde. 

Totallængde: 170 mm. Kroplængde: 116 mm. Vinge: 61 mm. Hale 48-80 
mm. Løb 13 mm. 

Som nævnt er kønnene ens, og der har gennem tiderne været gæstet 
på mange forskellige kendetegn - mere eller mindre sikkert. 

Immelmann antager, at man med 60 % sikkerhed kan afgøre kønnet, 
og nævner visse tegn: 

1) 6 sang 

2) <$ større og grovere 

3) strubepletten er bredere hos <J 

4) halefjerene er længere hos S 

5) S har en mere oprejst holdning 

- og hvis man en tid i skjul betragter et par fugle, vil S ofte hoppe 
omkring, medens den med lynhurtige op- og ned-bevægelser med hoved 
og forkrop og giver en lille kvækkende lokkesang - medens 9 mere ro¬ 
ligt vender sig, går lidt til side eller flyver bort. 

Andre hævder, at S isse er lysere, og måske kan et og andet af oven¬ 
stående være et fingerpeg - endelig skal det nævnes, at enkelte dygtige 
opdrættere kan skelne kønnene ved at se på bæltets bredde og farve- 
koncentration. 

Af bæltefinker bør det tilrådes at anskaffe flere par, to eller tre 
fuglevenner kan jo slå sig sammen og f. eks. købe^8-10 fugle og lade he¬ 
le flokken gå sammen, så de kan finde sammen i par og på den måde 
er der ihvertfald stor sandsynlighed for at få 2-3 sympatipar, og disse 
vil man få dobbelt glæde af. Det at købe 2 fugle, selv om det er for¬ 
skelligt køn, er ikke altid ensbetydende med resultat, fuglehandlere er 
ikke altid lige gode ægteskabsbureauer, og også hos fuglene spiller sym¬ 
pati og antipati en større rolle, end vi måske antager. 

Så er det meget vigtigt, at man kender fuglenes alder, de må jo ikke 
være tor unge; det har også sin betydning, hvis man erhverver et par 
fugle, at ikke den forrige ejer har trukket så voldsomt på dem, at hun¬ 
nen er træt, og ved man intet herom, bør man nok forudsætte det vær¬ 
ste og ihvertlald vente et par måneder, hvor fuglene er i ro og falder 
til og bliver helt fortrolige med alle de nye forhold. Jeg fæster f. eks. 
aldrig helt lid til de forsikringer, en sælger fremsætter, dertil er jeg 
bleven narret for ofte. Naturligvis hvis det er fuglevenner, jeg kender 
særlig godt eller fugle, jeg selv har kendskab til, bliver forholdet et an¬ 
det - men egne erfaringer er nu bedre. 

En fugleven ringede en dag til mig og spurgte om jeg ikke troede, at 
spidshalet bæltefinke kunne yngle selv. Fuglehandleren havde sagt, at 
han nødvendigvis også måtte have et par mågefinker til at udruge æg¬ 
gene for at få rigtig fornøjelse af dyrene. 

Selvfølgelig kan bæltefinker yngle, de er til og med gode rugere og 
omsorgsfulde forældre. I en rolig voliere, men det bedste er dog nok 

et stort kassebur, da bæltefinkerne nær yngle tiden er noget frygtsom¬ 
me og nervøse, og derfor meget let lader sig forstyrre, går det glat. 

Så skal bæltefinkeme have en meget stor rede, dels fylder de en del 
mere redemateriale i reden end de fleste andre fugle, og der er ofte 
mange unger, som skal have plads, og alle bliver derfor skævhalede og 
stødte hvis rederne ikke er rummelige nok. 



5. Poephila acuticauda acuticauda 

6. Poephila acuticauda hecki 

Der lægges 4-6 æg og ofte hjælper hannen den rugende hun nogle ti¬ 
mer i døgnet, om natten et begge fugle i reden. Rugetiden anses 12-14 
dage. 

Hvis man stadig roligt omgås sine fugle, er redekontrol ikke så risi¬ 
kabelt, som man skulle tro, men for megen forstyrrelse må dog vist¬ 
nok som regel frarådes. 

Mange kan tale med om unger, der er sultet ihjel eller halvt udruge¬ 
de æg, som er forladt fordi ejeren ikke kunne styre sin nysgerrighed. 

Går alt planmæssigt, opholder de lysegrå unger sig, medens de udfar¬ 
ver til næsten at ligne forældrene, ca. 3 uger i reden. Inden da bør man 
have mærket de gamle fugle således, at man kan kende dem fra bør¬ 
nene. Mange er de gode par, som er blevet ødelagt fordi man troede 
sig for sikker til at skelne det gamle par fra ungerne. Men brug aldrig 
plastikringe, det er en forbrydelse, de ringe, som man kan anvende, er af 
celluloid og kan købes gennem "Samarbejdet", der er man sikker, for de 
er ihvertfald temperaturbestandige, medens plastikringene snører sig 
sammen om den arme fugls ben, så benets blodomløb generes, ofte op¬ 
dages det så sent, at benet visner og knækker af. 

Efter udfarvningen mades ungerne af forældrene ofte i ret lang tid, 
og da de i udfarvningsperioden er meget ømfindtlige, bør man netop i 
den periode udvise særlig agtpågivenhed. 

Selv om bæltefinken er redesover, må temperaturen ikke gerne gå un¬ 
der 10-12 grader, jeg ved godt, mange holder for, at de kan tåle en la¬ 
vere varmegrad, men det er jo næppe opgaven at finde ud af, hvor 
meget ondt man kan udsætte sine venner for. 

Så skal vi huske, at for alle bæltefinkerne gælder, at nyfangede fugle 
får vi ikke, der er totalforbud mod at fange dem - og det er skærpet 
flere gange, så nu er det faktisk umuligt at få noget ud fra Australien. 
Det. som kaldes ny import, er nok fugle, der kommer fra en anden ver¬ 
densdel måske Indien - og disse sælges nok som ny import, men vildt¬ 
fangede fugle er det altså ikke - men fugle, som er tillagt i de store op¬ 
drætsanstalter, hvorfra også undertiden både gouldsamadiner og vagt¬ 
ler samt Agapomider hidrører. Alle lider de under en meget ringe mod¬ 
standskraft - og de fleste går hurtigt tiL : 

En del af det, som her er anført, gælder også de øvrige bæltefinkfer, 
ligesom en del af det under de førstnævnte 4 arter også kan anvendes 
på de spidshalede bæltefinker. 

Specielt for de spidshalede bæltefinker skal anføres, at hannens hale, 
som allerede anført, er længere end hunnens, men i fangenskab opnår 
hannen ikke så lange halefjer som i friheden. 

Iris er hos fritlevende eksemplarer rødbrun, medens den hos fangen¬ 
skabseksemplarer nærmest er mørkebrun. 

I vild tilstand lever den spidshalede bæltefinke i tørre steppeområder 
på Australiens nordkyst fra Dampierland til bunden af Carpentaria- 
bugten. Det første eksemplar hvorefter John Gould foretog sin beskri¬ 
velse, stammer fra området ved Port Essington. 

Den spidshalede bæltefinke bygger med forkærlighed i træernes høj¬ 
este grenkløfter. Nu må vi jo huske, at træerne i disse områder ikke er 
så høje som mange andre steder i Australien, det er mange steder step- 

pekrat, men det bygger den nødigt i, derimod findes den jævnligt i 
Eucalyptussavannerne og i kystområdet, hvor skruepalmeme er almin¬ 
delige, det er især arter som Pandanus. 

I modsætning til de fire tidligere nævnte arter, er den mere sky og 
viser sig sjældent i beboede områder. 

Dens næring består væsentligt af halvt eller helt modne græssorter, 
og der findes i steppeegnene adskillige arter, som den tager, men i peri¬ 
oder, mest lige efter regntiden, er den næsten udelukkende insektæden¬ 
de, det er især termitterne, som i den periode sværmer kraftigt, den 
jager, og nedlagte fugle, hvis maveindhold er blevet undersøgt, har vist, 
at den næsten udelukkende har taget termitter - og det mærkelige er, 
at ingen af disse har hverken vinger eller ben, de er altså på en eller 
anden maner strøget af inden den har slugt dem. Vi har jo i vor hjem¬ 
lige fauna et lignende tilfælde med Stæren, der om foråret følger plov¬ 
furen og æder orme, medens den senere, når kirsebærrene er modne, 
så godt som aldrig ses efter ploven - den skifter altså også spisevane. 

Men for bæltefinkens vedkommende giver det os noget at overveje - 
for mon vi altid husker på, at bæltefinkerne skal have adgang til mere 
animalsk foder, end den tilfældige flue og det tusindben, som forvilder 
sig ind i dens voliere. 

Når bæltefinken foretager sine hovedbevægelser, holder den altid 
næbbet vandret, i modsætning til f. eks. gouldsamadinen, dens fætter, 
som bøjer hovedet forover, så næbbet næsten er lodret. 

Barnard hævder, at bæltefinkernes halefjer i yngletiden er meget læn¬ 
gere end på andre tider - ? 

En egenskab har alle disse bæltefinker, de har en smuk, harmonisk 
farvedragt - og den er praktisk talt altid perfekt. 

Foder: Det er indlysende, at græsfrø, både tørt og spiret, ligesom 
halvmodent frø, når det kan skaffes, er velkommen. Det gælder rai- 
græs, rapgræs og fuglegræs, der er meget værdifuldt fordi der her fin¬ 
des frø i alle stadier - og så de sædvanlige hirsearter, kanariefrø, niger- 
frø og blå valmue, så skal man huske det animalske tilskud og grønt. 

Dertil levertran, ABCDin, skaller og trækul. 

1887 hævdes bæltefinken at have været i zoologisk have i Amsterdam, 
men hvilken art er dog særdeles usikkert. Med sikkerhed ved vi, at frk. 
Christian Hagenbeck 1897 udstillede den, det er sikkert. 

Senere har den jævnlig været her og det er en af de fugle, som her i 
Danmark overlevede krigen. 


6. Hecks bæltefinke 

Poephila acuticauda hecki. 

Beskrevet 1900 af Heinroth. Den adskiller sig ikke fra den spidsha¬ 
lede bæltefinke på anden måde end ved kit koralrøde næb . 

Desværre har man i Danmark blandet de to spidshalede bæltefinker, 
så det næsten er umuligt at træffe helt rene fugle - det ses ofte af det 

rødgult næb, og i ungkuld kan man træffe alle mellemfarver - fordi for¬ 
æld refuglene ikke er rene. 

Det ville være meget interessant, hvis nogle ville gøre et målbevidst 
arbejde med at renavle de to arter af spidshalede bæltefinker, men i 
vores hobby er der jo mange andre særdeles interessante problemer. 

Albrecht-Møller 


Kanarier X 

Den røde blodmide - kanariens fjende nr. 1 

Når talen er om utøj hos kanarien, menes der næsten altid den røde 
mide, som i virkeligheden er grå. Først når den har suget blod, bliver 
dens farve rød Andet utøj hos kanarien kan der næsten ses bort fra. Et 
utøj som fjerlusen optræder meget sjældent. Til gengæld må det vistnok 
siges, at den røde mide er vderst almindelig, i hvert fald i yngletiden. 

Jeg tvivler på, om nogen opdrætter kan sige sig fri for, at han på et 
eller andet tidspunkt har gjort bekendtskab med dette utøj. 

Det er svært at forklare, hvordan et angreb af utøj opstår. Som regel 
bliver utøjet ikke indført med indkøbte fugle, hvorimod det ofte kom¬ 
mer ved anskaffelsen af brugte rekvisitter f. eks. bure, transportkasser 
og lignende. 

Den røde mide forekommer også hos enkelte fugle i naturen, f. eks. 
hos svaler, men mon ikke det skyldes, at disse fugle holder til på går¬ 
dene, hvor der holdes høns og duer. Hos disse optræder denne mide 
talrigt. 

Jeg har engang set et dueslag, der var næsten levende. 

Der berettes om et karlekammer, der var gjort ubeboelig fordi der 
under taget fandtes flere svalereder, hvorfra miderne kom vandrende. 

Selv om den røde mide ikke opholder sig på, eller anfalder menne¬ 
sker, kan det alligevel være ubehageligt at have den som gæst. 

I ældre fuglelitteratur kan man læse, at det mest probate middel mod 
mider er sæbebadet. Ligeledes anbefales insektpulver pustet ind mellem 
fuglens fjer. Begge dele vil jeg fraråde, da de ingensomhelst virkning 
har. 

Den røde mide er et natdyr og opholder sig kun på fuglen medens den 
suger blod. Den lever skjult om dagen i revner og sprækker. Som oftest 
kan den findes siddende i klumper for enden af pindene eller i burets 
sammenføjninger. Miderne kan dog også opholde sig skjult langt fra 
buret. 

I yngletiden kan miderne altid findes i redens byggemateriale, næsten 
aldrig i burets bundlag, men derimod, hvis buret er stærkt befængt, un¬ 
der skuffebunden. 

Om natten forlader miderne deres skjul og begiver sig på rov. Findes 
der nyfødte unger i reden, kan de pi blot een eneste nat udsuges for 
blod, og man kan om morgenen finde hele kuldet fladtrykte i redens 
bund. Det er den røde mides værk. 

Har man mistanke om, at ens fugle har mider, kan man væde et 

hvidt lommetørklæde i vand, vride det op, så det er let fugtig, derpå 
tolder man det en gang sammen og lægger det oven på burets tag. Hvis 
der er mider, vil der, når lommetørklædet åbnes, findes nogle, der har 
gemt sig for at opsuge fugtigheden. Har man gentaget dette nogle gange 
uden at finde noget, kan man gå ud fra, at fuglene er fri for mider. 

Hvis man om morgenen finder små blodpletter på størrelse med et 
knappenålshoved, er det mider, fuglene har trådt ihjel i nattens løb. 

Ved udskiftning af redemateriale og hyppig rensning af siddepinde, 
kan et mideangreb bekæmpes betydeligt. 



Endelig findes der selvfølgelig adskillige insektbekæmpende midler, 
både i fast og flydende form, men for næsten dem allesammen gælder 
det, at de er så kraftige, at de ikke egner sig for kanarier. 

Det rigtigste ville være hvis jeg nævnte et bestemt brugbart middel, 
men det tør jeg simpelt hen ikke gøre, fordi jeg har erfaring for, at 
hvad een opdrætter bruger med held, har hos andre forvoldt de frygte¬ 
ligste ulykker. Det afhænger i hvert enkelt tilfælde af, hvordan og på 
hvilken måde midlet anvendes. 

Jeg kan nævne et tilfælde, hvor en opdrætter brugte et insektbekæm¬ 
pende middel i flydende form. Det blev påsmurt med pensel alle steder 
i værelset, hvor fuglene ikke kunne komme i berøring med det. 

Alt gik godt den første måned eller to, men pludselig begyndte fugle¬ 
ne at dø een efter een. Dødskampen var frygtelig at se på. Fuglene styr¬ 
tede vildt rundt i buret uden den ringeste orienteringsevne og faldt så 
pludselig døde ned på burets bund. Heldigvis varede det hele kun et øje¬ 
blik. Der var sket det, at det flydende middel, som var anvendt, efter 
etj tids forløb var begyndt at krystalisere sig, og små mikroskopiske 
partikler var begyndt at løsne sig. Disse partikler svæver rundt i luften 
ender i foder eller drikkekar. Da det er en meget stærk og næsten øje- 

blikkelig dræbende nervegift, har ingen fugl den ringeste chance for at 
overleve. 

Lad derfor også være med at pudre fuglene med insektpulver. 

Det meste virker som sagt som stærk nervegift og kan blot ved berø¬ 
ring af fuglens hud medføre døden. 

Jeg vil på det bestemteste advare mod at anvende midler. De ikke er 
100 % sikker på er uskadelige for fuglene. Selv om det er et middel De 
har fået anbefalet andet sted fra som sikkert, så kan det måske virke 
skadelig på den måde, De anvender det. 

Det nytter jo ikke at udrydde utøjet, hvis det også går ud over fuglen, 
så går det blot ligesom med den syge mand - feberen forlod ham, men 
patienten døde. William Holm . 

Redeindretninger for pragtfinker og andre småfugle 

Ved fugleopdræt er det af stor betydning at give fuglene så mange 
forskellige slags reder som muligt at vælge imellem 

I fuglestuer og større volierer må man foruden forskellige reder pla¬ 
cere grene og "buketter" af kviste, således at fuglene kan bygge frit¬ 
stående reder, hvad en del par foretrækker. I denne henseende spiller 
de enkelte fugles individuelle smag en større rolle end fuglenes art. 



Fig. 10. Bokorgar. 


Langt de fleste fugle foretrækker imidlertid at benytte en eller anden 
form af færdige reder, som de så selv byggér ud. Til dette formål kom¬ 
mer forskellige modeller i betragtning. I Danmark findes fra gammel 
tid den såkaldte ballonrede, en helt lukket, rund kurverede, som i sig 
selv er ganske udmærket, blot man vælger en tilstrækkelig stor model 
og med stort indgangshul, således at reden er nem at rense ud. At ind¬ 
gangsnullet er stort, spiller - fra fuglenes standpunkt - iKke nogen stør¬ 
re rolle, idet fuglene alligevel fylder reden og indgangshullet ud, som de 
selv ønsker. 

Reder under 12-15 cm i diameter kan kun benyttes som sovereder for 
små pragtfinker, men er for små til opdræt, selv for de mindste arter. 
Denne danske redemodel var tidligere helt ukendt udenlands, jeg hu¬ 
sker at jeg for 30 år siden sendte ikke så få til en del af mine venner i 
Tyskland og i de seneste år har disse reder også vundet indpas i Eng¬ 
land. 

I begyndelsen af 30-erne fremstillede Ernst Thiess i Zwenkau, en den 
gang kendt liebhaver, der til professionen var kurvemager, nogle gan¬ 
ske fortrinlige reder, hvilke imidlertid mærkeligt nok aldrig fandt no¬ 
gen større udbredelse i Tyskland. Jeg fik en del af disse reder hjem, og 
de blev senere fremstillet i Danmark og var i hvert fald den gang ret 
udbredte. Disse reder er lavet af kurvefletning, men har en bagside af 
træ og sædvanligvis også et trælåg, hvilket letter rengøringen. Jeg har 
også fået fremstillet dis^e reder her i Finland og de benyttes gerne af 
mange fugle. 



Fig. 9. Harzerbur. 

t En af de bedste reder til småfugle er det såkaldte Harzerbur, hvilken 

imidlertid nuomstunder er vanskelig at fremskaffe. Oprindelig benytte¬ 
des Harzerburene som transportbure ved eksport af harzersangere. 
Harzerburet er et lille træbur, 16 cm langt, 12 cm bredt og 12 cm højt. 
Det blev fremstillet som husflidsarbejde, hovedsagelig af opdrætterne i 
Harzen. Endnu efter den første verdenskrig benyttedes disse bure ved 
eksport af kanarier. Jeg kan huske, at jeg i 20-eme købte Harzerbure 
såvel i A. Hansens Eftf. fuglehandel i Gothersgade og hos Jul. Lay- 
bourn i Colbjørnsensgade for 1 kr. pr. stk. Holdbarheden af burene for¬ 
stærkedes betydeligt ved at erstatte den meget tynde bund med en 
bund af cigarkassetræ. Tre eller fire tremmer på forsiden og på hver af 
gavlene blev fjernet, således at fuglene kunne bygge reden med ind¬ 
gangshul i den retning, de selv foretrak. Disse Harzerbure var meget 
yndede af næsten alle småfugle, de benyttedes også gerne af fugle, der 

byggede åbne reder, f. eks. Ædelsangere. Med den tiltagende industri¬ 
alisering ophørte imidlertid næsten alt husflidsarbejde og Harzerbure- 
ne forsvandt praktisk taget fra markedet. Åbenbart bliver, eller i hvert 
fald blev f# de også fremstillet fabriksmæssigt i Tyskland. Endnu for ca. 
15 år siden lykkedes det mig at købe 100 stk. fra Hamburg, men udfø¬ 
relsen var ringere, såvel stativ som tremmer spinklere og mindre hold¬ 
bare end hos de gamle håndlavede. 

Også lukkede redekasser, af samme model som til undulater, kan be¬ 
nyttes som reder, og efter min erfaring foretrækker fuglene den hori¬ 
sontale model fremfor den almindelige stærekassemodel. Bedre er halv¬ 
åbne kasser, hvilke benyttes ret meget i mindre ynglebure. 

Under min søgen efter en praktisk og billig model fandt jeg på at 
lave reder af punktsvejset net. Dette net benyttes nu ret almindeligt til 
volierer og er, efter min mening, bedre end kyllingenet eller trådflet¬ 
ning, også kaldet pansernet. Til fremstilling af reder egner sig net med 
1/2” x 1/2" (ca. 1,2 cm) masker og tråd nr. 18 bedst. Nettet kan købes 
i ruller på 30 meter, i forskellige bredder fra 60 til 120 cm. (Det er mig 
ikke bekendt hvis det kan købes i mindre stykker, men flere opdræt¬ 
tere kan jo evt. slå sig sammen om en rulle.) *) 

Nettet klippes til og bukkes ved de punkterede linier. 

Har man adgang til en elektrisk slibesten til at glatte klippestederne, 
er det naturligvis en fordel. De forskellige sider kan føjes sammen med 
ståltråd, men der findes også en speciel tang og små clips til dette for¬ 
mål. Langs med forsidens "tærskel” fæstnes en siddepind. 

Jeg har nu benyttet denne redemodel i forskellige størrelser med ud¬ 
mærket resultat til pragtfinker og andre småfugle, men også til små 
duearter, f. eks. diamantduer. Den er billig og nem at fremstille, let at 
rense og praktisk taget uopslidelig, hvorfor jeg kan anbefale denne mo¬ 
del og lade min ide gå videre til andre opdrættere. Med hensyn til stør¬ 
relsen har jeg fundet en længde af 13-16 cm (10-12 1/2” ruder), og en 
bredde og højde af 13 cm (10 ruder) praktisk. Forsiden 4-5 cm (34 ru¬ 
der) høj. Størrelsen kan naturligvis varieres til forskellige arter. Denne 
rede har også den fordel, at den i lighed med Harzerburet, kan benyt¬ 
tes til fugle der bygger åbne reder. Til duer vil jeg anbefale at hænge 
reden tæt under volierens loft, da duerne ellers ofte bygger deres rede 
ovenpå i stedet for inde i den. C. af E-m. 

*) Her i landet kan det hos flere fuglehandlere købes i mindre stykker 
efter mål. Red. 


Sorg og glæde i vor hobby 

Da jeg var ude hos Albrecht-Møller en aften i januar, kom vi til at 
tale om mit opdræt af sangparakit, som var mislykket to gange og som 
nu, medens dette skrives, er fuldbyrdet i tredie forsøg. 

Vi må, som altid, begynde med begyndelsen. Maj 64 købte jeg et par 
af disse kønne og ret fortrolige fugle. De kom til at bo i en voliere på 
200 x 190 x 130 cm. 

Sidst i juni hængte jeg en kasse op til dem, og omkring 10. juli så jeg 
ikke hunnen mere. Den 16. juli var jeg nysgerrig, og da hunnen var ude 
kikkede jeg i kassen og der var tre æg. 

Den 22. juli så jeg seks æg og hunnen rugede fast. 

Så kom den dag, da jeg hørte den første pippen fra kassen, der var 
klækket to æg og hannen fløj på gitteret, da jeg ville fodre. 

Fuglene spiste meget spiret frø, navnlig kolber var de glade for. 

Tre dage efter kom det første chock, ungerne var døde og med dem 
to nvklækkede, de sidste to æg var ubefrugtede. Ved undersøgelsen af 
ungerne viste det sig, at vinger og ben var bidt af. 

De gamle sad nu og var kede af det, jeg selv var grædefærdig. 

September kom, og mine parakitter var atter interesseret i parring, 
jeg så dette to gange. Denne gang ville jeg passe godt på. Der kom un¬ 
ger ud af 4 æg, men 5 dage senere var ungerne døde. Da det var dagen 
før vort medlemsmøde, tog jeg de døde unger med, men ingen kunne 
give mig ét svar. 

Jeg havde ikke fjernet deres kasse da de jo sov i den, og i december 
havde de atter æg, 5 stk. som alle var befrugtede; første æg klækkede 
den 26. december 64. 

Nytårsaften, klokken var omkring 14,30 da jeg kikkede i kassen, alle 
5 æg var klækkede, og mine bange tanker for skyderiet blev gjort til 
skamme, på 5. sal lød det som svag torden, og mine fugle reagerede 
ikke på de svage knald, som hørtes op fra gaden. 

Klokken var 23,30 da jeg gik op for al slukke for lyset, det skulle ske 
hurtigt, for man ventede på mig i stuen til det nye års skål. 

Men jeg kom ikke ned til tiden; da jeg åbnede døren, så jeg min 
sangparakithan sidde og gumle på en blodig unge, og i bunden lå der 
2 døde unger. 

Jeg gik ind i volieren, tog kassen og kikkede, der var 2 unger, og de 
skreg, da jeg lukkede klappen op.. Omgående slukkede jeg lyset, fan¬ 
gede hannen og tog ham med ned i stuen. Dagen efter så jeg moderen 
sidde i redehullet og hun forsvandt såsnart jeg nærmede mig, ungerne 
gav lyde fra sig, og jeg blev klar over, at hun passede dem. 

Der gik nu 3 uger, og alt forløb normalt. Hannen var uden tvivl mor¬ 
der og var skyld i 9 ungers død. Min mor har fået ham, og han er halv¬ 
vejs tam nu. Der er flere fuglevenner, som har sagt til mig: Sælg den. 
Men det vil være uretfærdigt mod den, som køber fuglen, og min mor 
er glad for ham, så der bliver den. 

Midt i januar opdagede jeg et svagt mideangreb hos mine kanarier, 
og jeg vaskede alt af i Sheltox. Da jeg ville skifte smuldet ud i kassen 
og for første gang holdt ungerne i min hånd, så jeg til min sorg, at den 
ene manglede det ene ben, det var bidt over midt på underlåret, så jeg 
måtte aflive den, og har nu kun en unge tilbage. Den sidste blev en han 
og den er næsten lige så stor som moderen ved udflyvningen. Jeg kan 
kun sige, at det er det mest vanskelige opdræt, som jeg har haft, men 
glæden af den ene unge er langt større, og den han, som ungen blev, 
skal aldrig sælges eller byttes, men have en kone i samme alder - og 
så hvem ved, hvad der kan ske. A. C. 

„PAPEGØJER I HAVEN" endnu en gang. 

Denne udstilling har ganske vist allerede været omtalt meget og har 
været nævnt i dette blad af en indsender, der i december-nummeret 

omtalte den ret velvilligt og blot kritiserede de lidt for små bure til de 
mange gode tropefugleopdræt. Udstillingen blev dog en så stor succes 
og var i næsten alle henseender så vellykket, at den vel er en lidt 
mere udførlig omtale værd. 

Det vil sikkert også glæde mange, som besøgte udstillingen, om 
nogle år at kunne læse om den i bladet og mindes det, den viste, og 
for medlemmer, som ikke fik lejlighed til at se den, at kunne læse om 
en historisk mærkepæl i F.F.F.s mange begivenhedsrige år, for - selv 
om dette kun kan blive en kortfattet beskrivelse - vil „Papegøjer i Ha¬ 
ven* 4 langt frem i tiden blive husket som skælsættende i fugleudstil¬ 
lingernes historie. 

Lad mig begynde med kataloget, der var en vejleder for de besøgen¬ 
de. Et festligt, farvetrykt omslag, et praktisk arrangeret indhold - der 
ikke blev gjort uoversigteligt af annoncer - virkede straks indbydende, 
men en velkomst til udstillingens gæster og omtalen af de enkelte 
fuglegrupper med kortfattet vejledning i fuglepleje blev vel af mange 
besøgende ikke læst under - men forhåbentlig efter - besøget. 

Papegøjer og parakitter var grundlaget for denne udstilling og aldrig 
ha»* der tidligere på nogen dansk fugleudstilling været så mange for¬ 
skellige af disse fugle. 75 arter hvoraf nogle så sjældne, at de ikke før 
har været i fangenskab herhjemme, endsige været udstillet. Skade 
blot, at dommernes kommentarer i mange tilfælde var så kortfattede, 
især for netop nogle af disse arter. At nogle numre kun bestod af et 
eksemplar, skyldtes ikke ejernes ønsker, men det vanskelige for ikke 
at sige umulige i at skaffe en partner til f. eks. en sort lori, en hya¬ 
cintara. en stumphaiet langvingepapegøje eller en kinaparakit. 

Men foruden papegøjer, parakitter, lorier og kakaduer, var der så 
sjældne små tropefugle som sorthalet grisbleu, stribet astrild, sjældne 
væverfinker, vidafinker og opdræt af indigofinke, samt mange andre 
bemærkelsesværdige opdræt af frøædende fugle. 

Af de insekt- og frugtædende arter bar opdræt af masketangar na¬ 
turligvis prisen, men nævnes bør også opdræt af brillefugle, solfugle 
og bylbyls samt numre uden opdræt som gulkronet beo, forskellige 
tangarer. timalier og drongoer. 

Vagtler og duer var ikke talrigt repræsenteret, men man lagde mær¬ 
ke til den måde galapagosdue-ungen og dens forældre var udstillet på 
og husker de fine sølvfarvede diamantduer med 4 flotte unger. 

80 numre kanarier var et overraskende stort antal i betragtning af, 
at Specialklubbernes landskåringsskue fulgte i samme måned, men 
nogle opdrættere benyttede vel lejligheden ti! at få en vurdering af, 
om deres fugle ville have en chance for at gøre sig gældende på kå¬ 
ringsskuet. Der var mange meget fine dyr. 

Undulaterne var praktisk talt alle første klasses fugle - mange end¬ 
da meget højt oppe i første klasse - så efter en uvildig tilskuers op¬ 
fattelse var bedømmelsen her virkelig altfor streng. Selv om al bedøm- 

melse er baseret på et skøn, synes dette på denne udstilling ikke at 
have harmoneret med undulatdommernes på de øvrige udstillinger i 
denne sæson; det var lidt forstemmende. 

Zebrafinker, mågefinker og risfugle var repræsenteret - endda i me 
getfine eksemplarer - men hvorfor var dog ikke mange flere udstillere 
af zebrafinker interesseret i at præsentere deres fugle her? det var 
også forstemmende. 

Arrangementet var noget af det bedste, der endnu er set! - De store, 
lette og velegnede volierer prægede udstillingen og dennes udsmyk¬ 
ning var beundringsværdig. Pladsen var udnyttet ualmindelig hensigts¬ 
mæssigt og helt små bure til tropefugle, som desværre benyttes på 
mange udstillinger, var undgået her. At nogle numre med opdræt så 
kunne have været ønsket i endnu større bure, toå indrømmes, men lo¬ 
kalernes størrelse satte grænsen her. Udstillingskomiteen har sikkert 
også ønsket sig langt mere plads til de anmeldte fugle og navnlig til 
publikum, hvis tilstrømning overgik alle forventninger. 

Et enormt forarbejde, en gigantisk risiko, et enerverende slid og e+ 
gå-på-humør ucjen sidestykke må være gået forud for denne udstilling, 
men resultatet var også en belønning i sig selv og vil blive vanskeligt 
at overgå for fremtidige fugleudstillinger. Sekretarius. 


Serien UDSTILLINGER EFTERÅRET 1964 
RACEKANARIEKLUBBENS KÅRINGSSKUE 

på Nørrevold 23 i København den *21. og 22. november havde fortjent et 
endnu meget større besøg af kanariefolk end det fik (skønt klubben 
selv slet ikke var utilfreds med besøgstallet). Der var nemlig noget at se 
og noget at lære, og der var lejlighed til at få oplysning om både hvor¬ 
dan man bør og hvorledes man helst ikke skal opdrætte kanarier. 

Desuden kunne man der se kanarier, som nu kun sjældent vises på 
udstillinger, som f. eks. den ganske dejlige Gloster Fancy med den vid¬ 
underligt bløde og fine fjerdragt, den store Bordpr Fancy, den endnu 
større Yorkshire, Pariser trompeter og den på vore breddegrader så 
sjældent viste belgiske Bossu, alle i flere meget fine og gode eksempla¬ 
rer. 

Uforglemmeligt for de besøgende vil også nogle sølvisabeller, hvoraf 
navnlig en han, der næppe i mange år er set i et så fuldendt eksemplar, 
være, men også de bedste af de grønne, guldisabelleme og de afbleget 
grønne fugle vil man stadig huske og ønske sig mage til. For ikke at tale 
om Lizarderne, hvoraf nogle af de for ikke så lang tid siden fra Eng- 
larfd importerede var temmelig nær idealet. 

Kataloget indeholdt 116 numre, men der var mange flere, idet en hel 
del ekstra numre var udstillet udenfor bedømmelse. Det var i virkelig¬ 
heden imponerende, hvad den lille kreds af idealistiske medlemmer i 
denne klub formåede at præstere og præsentere. Avn. 

KØGE 

I nyt arrangement med god plads til publikum og gode forhold for 
fuglene præsterede STUEKULTUR KØGE atter en yderst seværdig ud¬ 
stilling. Den nu 30-årige forening havde atter formået at overtræffe for¬ 
ventningerne og viste igen fugle, som man næppe ser på andre udstil¬ 
linger. Succesen - for det blev en succes - var altså fortjent. 

Kanarierne dominerede i antal, men viste også en betydelig fremgang 
i kvalitet. Del er ikke enhver forening, som opnår at få over 10 % af de 
udstillede fugle i første klasse og at få mere end halvdelen på 83 points 
eller derover, når der er 98 numre i kanarieklassen. 

Undulaterne viste også fremgang både i antal og kvalitet i forhold til 
ø sidste års udstilling. 

I klasserne for tropefugle og papegøjer kan kun få foreninger kon¬ 
kurrere med Køge. Opdræt af rød kardinal og sjældne stære hører be¬ 
stemt ikke til det almindelige og kendere ved, hvilket arbejde, hvilken 
energi og hvilken udholdenhed disse resultater kræver af fuglenes ejer. 
*■** Heller ikke store kuld af båndfinke, 3 opdræt af hartlaubsisken, opdræt 

af sorthovedet nonne for slet ikke at tale om opdræt af rødnakket lori, 
såvel som den fine kondition og de synlige tegn på god røgt og pleje, 
som praktisk taget alle de udstillede fugle viste, kan forbigås i tavshed. 
Så er det jo heller ikke hver dag, man ser opdræt på 19 pæne unger af 
rosenhovedet dværgpapegøje i een voliere og 12 flotte nymfeparakit- 
unger med forældrene i en anden - navnlig ikke når opdrætteren er een 
og samme mand. 

Man narrer sig selv for en oplevelse, dersom man ikke besøger Køge’s 
årlige udstilling. Avn. 

PETER RASMUSSEN 

Villa "Rosella", Vig Lyng, 80 år 18. marts 1965 

Vi fuglefolk her i Holbæk ønsker dig hjertelig til lykke med fødsels¬ 
dagen, som vi, der kender dig, synes er helt utroligt at det kan være 
f rigtigt med de 4 snese. Vi håber imidlertid på mange hyggelige stunder 

med "fuglesnak 14 i dit altid meget gæstfrie hjem. 

Rigtig hjertelig til lykke. Leo Skovgaard Nielsen. 


FRA FORRETNINGSFRONTEN - 

Vi erfarer, at det gamle hæderkronede firma J. H. Scharffe's Efterf., 
hvis annonce har stået i vort blad "Stuefuglene 44 siden 1932 - måned ef¬ 
ter måned - nu er ophørt med fabrikation af net, såkaldt "Scharffes 
net" for selvbyggere - derfor ophører annoncen med dette nr. 

r 

E. Boklund ophører også med annonceringen som fuglehandler, men har 
endnu enkelte fugle, som udbydes andetsteds her i bladet. 


Vi anbefaler også, i henhold til den her i bladet omtalte annonce, 
"Fuglebadet fra Søllested Akryl Industri - nu da man står for indret¬ 
ningen af sin voliere - og de store lerjade er frostsprængte - var det må¬ 
ske en overvejelse værd at anskaffe noget praktisk og bestandigt. 

Med de forbedrede foderblandinger har firmaet Holger Matthiesen be¬ 
sluttet her i bladet at udvide sin annoncering - og firmaet er jo også 
eneforhandler for alle "P. Sluis" fremragende produkter - der hermed 
være anbefalet - forlang dem hos Deres leverandør. 


FORENINGEN FOR FUGLEVENNER 

»LANDSFORENINGEN« 

Formand: Albrecht-Møller, Christen Koids allé 1, 

Kastrup. Uf 50 03 78. 

Næstformand Ove J. Mikkclstrup. Ærtemarken 63. 

Søborg. tlf SØ 8862. 

Kasserer: Helge Christensen. Dalg&rdsparken 12, 

Lynge, tlf Lynge 371. 

Sekretær: Aage V Nielsen. ThorupgArdsallé 32, 

Vanløse, tlf 71 61 40. 

Forretningsfører Flemming Overgaard, KrudttArnsvej 72, 

Dragør, tlf 53 1153 
Postgiro 1385 

NÆSTE MØDE: Tirsdag den 9. marts kl. 20, Set. Andreasordenens sel¬ 
skabslokaler, Frederiksberg allé 11, vil forme sig som en spørgetime, en 
slags kappestrid mellem København og Provinsen, idet 3 medlemmer 
Ira København vil kæmpe med 3 formænd fra provinsforeninger. 

Vi har formået et af vore gamle medlemmer skuespilleren direktør 
Chr. Brochorst til at være kampleder - og der vil også være en overra¬ 
skelse, meddeler næstformanden. 

Der vil blive stillet spørgsmål, som enhver kan lære noget af - derfor 
vel mødt. Foruden bliver der som sædvanligt køb- og salgsbog samt 
spørgekasse og fælles kaffebord - måske bancospil. Bestyrelsen. 

SIDSTE MØDE: Tirsdag den 9. februar 1965 i ovennævnte lokaler åbne¬ 
des af formanden, der bød de fremmødte hjertelig velkommen og ret¬ 
tede en speciel tak til de mange fra provinsforeningerne, der havde gi¬ 
vet møde. 

Formanden oplyste, at det på sidste bestyrelsesmøde var vedtaget at 
forhøje oplaget af det grønne blad til 1300 eksemplarer, og desværre 
bliver vi nødsaget til fremover at sige nej til at levere de første numre 
til de nye medlemmer, da det ikke var forudset, at vi skulle trykke så 
mange. Den på højeste sted fremsatte "buket" berører også annoncer i 
bladet; der er dog en svag mulighed for, at annonceindtægten skal be¬ 
løbe sig til mindst 5000 kr. årlig, men der mangler dog noget, før vi når 
derop. 

Derefter oplæste formanden navnene på de siden sidste møde tilmeldte 
nye medlemmer og gav meddelelse om, at på næste møde den 9. marts 
vil vi se at få en konkurrence. Vi har gennem vor udmærkede forret¬ 
ningsfører fået en kendt skuespiller til at være konferencier, og det er 
hensigten at prøve at sammensætte et hold af foreningens medlemmer 
samt evt. også et fra en anden forening, og det skal helst være nogen, 
som ikke er mundlamme. 

Vi er nu kommet til det punkt på dagsordenen, hvor vi skulle have ud¬ 
dybet arbejdet i vor hobby, og hertil har vi formået Kurt Jensen , Ros¬ 
kilde, til at komme herind for at fortælle noget om hans arbejde. K. J. 
ot kendt som tidligere formand for Roskilde og sine mange gode op- 
ch dræt. 

Kurt Jensen takkede fordi han måtte komme herind, og begyndte med 
at sige at det var en lidt rodet buket, han havde, men den skulle stræk¬ 
ke sig over det år, der er gået. Når man som fuglemand går på udstil- 
linger, går man allerede der og lægger planer for næste år, tænker på 
hvad man har gjort forkert, har man sat for mange fugle i voliererne, 
er der for megen uro, og er det ikke sådan, at vi er tilbøjelige til at 
sætle for mange fugle i voliererne. 

K. J. kom ind på bedømmelsen på udstillingerne, hvor de såkaldte bil¬ 
lige fugle ikke havde nogen chance for præmie. Han efterlyste en ens¬ 
artet katalogisering og en vejledning til evt præmiering, der altid er et 
stridsspørgsmål. Enhver bestyrelse ved, hvormange præmier, den vil 
give, og derfor burde der indenfor hver gruppe fugle procentvis gives 
så og så mange præmier. løvrig etfterlyste K. J. en rangliste udarbej¬ 
det af dommeren, således at der står et nummer ud for hvert præmie¬ 
værdigt nummer. Til præmieværdige fugle, der ikke kan få en præmie, 
foresloges udstedt et diplom. 

I januar begyndte K. J. at yngle med undulater, måge- og zebrafinker, 
sidst i februar og begyndelsen af marts var det kanarieme, der sattes 
i gang, således at da nattefrosten var væk, blev de sat ud i friluftsvoli- 
ere, og noget senere sattes småfuglene ud. Kurt Jensen gav derefter en 
opskrift på den foderblanding, han anvender, samt de forskellige til¬ 
skud, der gives, og gik derefter over til at vise en serie fortræffelige 
farvebilleder, taget på udstillinger, hos forskellige fugleholdere og i 
hans hjem. 

Endelig oplyste Kurt Jensen, >at Holbæk og Omegns Fugleforening vil 
forsøge at udstille måge- og zebrafinker på samme måde, som det gøres 
i specialklubberne, men vi mangler vejledning for sammensætning. 

Under diskussionen efter foredraget oplyste Albrecht-Møller, at den af 
Kurt Jensen nævnte gruppering ikke er noget nyt. Det er praktiseret 
på en halv snes udstillinger i år på Sjælland, Falster og i Sydsverige. 
Vedr. mågefinker, er der alt for mange, der har forladt denne fugl. Der 
skål gøres et målbevidst arbejde, og når dette ikke gøres, kan man ikke 
forlange, at de skal komme i præmieklasse. Der skal ofres arbejde og 

studium på, hvordan fuglene skal sættes sammen. Det er ikke rigtigt, at 
de billige fugle ikke får en chance i dag. En af de meget billige fugle, 
Indigofinken, har været topscorer på 3 udstillinger. Zebrafinken gøres 
der også alt for lidt for. De er alt for små, og de fleste er blandede ra¬ 
cer, men iøvrigt har der på mange udstillinger slet ikke været zebra¬ 
finker. 

O. J. Mikkelstrup forespurgte Kurt Jensen, hvorfor han i sin ellers ud¬ 
mærkede foderblanding kun brugte en del Mohair, og William Holm ud¬ 
talte, at med hensyn til foderblanding kan man ikke give en generel op¬ 
skrift, idet det kommer an på, hvilke fugle der går i volieren. W. H. 
foretrækker at give frøet hver for sig, således at man har kontrol med, 
hvad fuglene bedst kan lide. % 

Formanden takkede Kurt Jensen for hans indlæg, og forsamlingen gav 
sin tilslutning ved hørligt bifald, hvorefter aftenen sluttede med kaffe¬ 
pause, bancospil, købs- og salgsbog samt spørgekasse. gavn. 

ODENSE FUGLEFORENING 

Mødet den 20. januar blev åbnet af næstformanden, som bød hr. Vig¬ 
go Jensen, Næsby, velkommen. Hr. Jensen var komipet for at fortælle 
om sine græsparakitter og har selv turkis, elegant, bourks, småfugle og 
et par enkelte store parakitter. Foredragsholderen fortalte også, at im¬ 
porterede fugle gav bedst resultat både i farve og størrelse og mente, 
at bourks trængte til blodfornyelse. Hr. Jensen får selv importerede 
fugle hjem. De er tit meget dyre, men også gode. Desuden er det dejligt 
at arbejde med græsparakitter fordi de kan gå sammen om vinteren. 
Foredragholderen holder sine hanner og hunner hver for sig, da det har 
vist sig, at hanner er ret hidsige og kan ødelægge en hun ved for tidlig 
parring. Derhæst blev der diskuteret opmadning, frø og lign. samt rede¬ 
kassers udformning, mål og indretning. Hr. Viggo Jensen slog også til 
lyd for, at flere private fik oprettet karantænestationer, så man kunne 
få mere friskt blod inden for alle fuglearter. 

Mødet sluttede med kaffebord o& bortlodning af 1,1 risfugl, som var 
skænket af et medlem. Næstformanden takkede for det gode foredrag. 

Sekretær Ebbe Christiansen 

FUGLEVENNER I AARHUS 

havde møde i Haandværkerforeningen .torsdag den 11. februar. Mødet 
var godt besøgt og der tegnedes flere nye medlemmer. Efter at forman¬ 
den havde budt velkommen, fortalte hr. Broch-Lips om kanarier, et em¬ 
ne som vel kun få kan uddybe så grundigt. 

Fra verdensudstillingen, hvorfra hr. Broch-Lips lige var vendt hjem, 
fik tilhørerne en levende skildring af hvor stort og imponerende en så¬ 
dan udstilling er sat op. Foredragsholderen havde som sædvanlig taget 
en del af sine smukke fugle med og gav gode råd med hensyn til sam¬ 
mensætningen af de forskellige par for at opnå de bedste farver, lige¬ 
ledes fremvis tes nogle sjældne eksemplarer, som var købt på turen til 

Holland og Belgien. Gode råd blev også givet om foderblanding, opmad- 
ningsfoder og fuglenes pleje. 

Mens kaffen blev drukket, blev der fremsat og besvaret en lang ræk¬ 
ke spørgsmål. Hr. Broch-Lips forærede os en meget flot farvekanarie, 
som måtte sælges til fordel for foreningens kasse. Formanden takkede 
med forsamlingens tilslutning for den gode aften. 

Næste møde bliver tirsdag den 9. marts kl. 20 i Haandværkerforenin- 
gen, hvor hr. William Holm vil komme og fortælle os om småfugle, og 
alle fuglevenner, som følger med indenfor sporten vil vide, at det må 
blive den helt store oplevelse. 

Fuglevenner fra Horsens, Viborg og Randers har givet tilsagn om at 
komme til Aarhus denne aften. Husk, at meddelelser fra foreningen til 
medlemmer kun fremkommer her i bladet, Jess Andresen. 

STUEKULTUR RINGSTED 

Formand: Henry Larsen, Gyvelvej 7. 

Næstformand: Kristian Petersen, Bredgade 40, 2. 

Kasserer: Verner Larsen, Søndergade 10. 

Sekretær: Fru Helmuth Nielsen, Bøllingsvej 14. 

Bestyrelsesmedlemmer: 

N. J . Johansen, Gyvelvej 16. 

Viggo Petersen , Balstrupvej 33 B. 

Martin Hansen, Søndergade 51. 

På generalforsmalingen blev der drøftet forskellige ting, bl. a. kom 
Verner Larsen med forslag om fastringning af kanarier, zebrafinker, un- 
dulåter og mågefinker. Ellers ville han have, der skulle være opdræts¬ 
tilsyn, og grunden dertil var, at et medlem havde tilegnet sig en præ¬ 
mie på uærlig vis, men dette kunne ikke vedtages; men på et bestyrel¬ 
sesmøde den 4. februar 1965 blev man enig om, at de der ville fastringe, 
kunne dette, og alt andet opdræt skulle der være kontrol med af to be¬ 
styrelsesmedlemmer, og intet opdræt kan udstilles uden at være tilset. 
For vagtlers vedkommende skulle disse tilses to gange indenfor de sid¬ 
ste 8 dages rugning, samt dagen efter udklækningen. Hvert opdræt skal 
tilmeldes formand eller kasserer, som så vil sende to bestyrelsesmed¬ 
lemmer ud for at kontrollere. Verner Larsen, Søndergade 10. 

Torsdag den 18. marts 1965 kl. 19,30 afholder Ringsted Stuekultur på 
"Hotel Postgården" mødeaften med foredrag af gartner Mortensen om 
planter og deres pasning. 

Der bliver en blomst til hver af damerne, auktion på fine store plan¬ 
ter og bortlodning af en købmandskurv. Alle er velkomne. 

Bestyrelsen. 

D. K. K. 

Medlemsmøde afholdt den 1. februar 1965- Formanden åbnede mødet 
og gav en beskrivelse af C. O. M.s udstilling med diverse rejseoplevelser, 

heraf skal nævnes: der var udstillet 4500 fugle, deraf 2670 kanarier. For¬ 
manden havde indtryk af, at interessen for fugle var af betydeligt stør¬ 
re format i Holland end herhjemme, det sås bl. a. af de mange forenin¬ 
ger, ca. 500. 

Aa. V. Nielsen viste lysbilleder fra udstillingen samt turen, der var 
flere gode billeder af fuglene, der havde været meget vanskelige at foto¬ 
grafere på grund af den ganske enorme tilstrømning af publikum, den¬ 
ne gene har åbenbart ikke været tilstede ved fotograferingen af rejsedel¬ 
tagerne, det sås både af antal og kvalitet. Mødet afsluttedes med kaffe¬ 
bord og bancospil. 

Næste møde afholdes mandag den 1. marts 1965 kl.. 20, Rømersgade 23 
st., København K. H. P. S. 

M. B. F.s årsmote. 

Den 12. november avholl Malmo Burfågelforening sitt årsmote å Re- 
stauranglokalen, Stadt Hamburgsgatan 2, Malmo. 

Till att leda forhandlingama utsågs Per lAndeberg och efter årsberåt- 
telsen och kassatablån bevil jades full och tacksam ansvarsf rihet for 
styrelsen. Då Hj. Hdkansson på grund av tidsbrist udanbett sig omval, 
valdes L. Å. Jungbeck enhålligt till sekreterare och till suppleant valdes 
enhålligt Kai Hansson. Styrelsen får således under det kommande året 
foljande sammansåtning: Ordforande Chr. Jensen, kassor Oscar Anders- 
son, sekreterare L. Å. Jungbeck, samt suppleanter Per Lindeberg och 
Kai Hansson. Till deltagare i samarbetskommiten omvaldes Kai Hans¬ 
son och L. Å. Jungbeck. Efter ovriga val och frågor faststålldes årsav- 
giften for det kommande året, vilken forblev oforåndrad. 

Hårefter forråttade Per Lindeberg prisutdeling av en vacker prissam¬ 
ling till pristagama på vår utstållning och utbringade ett leve, samt av- 
slutade årsmotet och framforde foreningens tack for visat intresse. 

Håkansson. 


SAMARBEJDET MELLEM DANSKE FUGLEVENNER 

Arbejdsudvalget beder foreningerne foreslå, hvor dette års kongres 
helst ønskes afholdt, 

Husk venligst indbetaling af A-bidraget (25 øre pr. medlem) til SAM¬ 
ARBEJDETS kasserer - postgiro nr. 13 32 40. 

MØDELISTEN for marts måned 1965 

Dato, by, forening, mødested, ugedag, klokkeslet og evt. program. 

1. KØBENHAVN 

D. K. K. (Kanarieklubben), Sprogforeningen, Rømersgade 23 st., møde 
mandag kl. 20. 

3. ROSKILDE 

Roskilde og Omegns Fugleforening, Palæ-Caféen, møde onsdag kl. 19,30. 
Taler: Albrecht-Møller. 

8. FREDERIKSSUND 

Stuekulturforeningen af 1960, Ungdomshuset, Kocksvej 8, møde mandag 
kl. 19,30. Bancospil. 

8. GLOSTRUP 

Fuglevennen Glostrup, K. F. U. K. & M., Stationsvej 14, møde mandag 
kl. 20. Taler: Bent Hansen. 

9. AARHUS 

Fuglevennerne i Aarhus, Håndværkerforeningen, møde tirsdag kl. 20. 
Taler: William Holm, København. 

9. KØBENHAVN 

Foreningen for Fuglevenner, Set. Andreasordenens selskabslokaler, Fre¬ 
deriksberg alle 11 F møde tirsdag kl. 20. 

10. NÆSTVED 

Næstved Fuglevenner. K. F. U. M., Jernbanegade 19, møde onsdag kl. 20. 
Vi snakker fugle. 

10. AALBORG 

Foreningen for Fuglevenner Stor-Aalborg, Konditori "Christine", Vester¬ 
bro, møde onsdag kl. 19,30. Taler: William Holm, København. 

11. HOLBÆK 

Holbæk og Omegns Fugleforening, hotel "Isefjord", møde torsdag kl. 
19,30. 

17. ODENSE 

Odense Fugleforening, K. F. U. M., Klosterbakken, møde onsdag kl. 20. 
Taler: V. Bendtsen, Hørning. 

24. NÆSTVED 

Næstved Fuglevenner, K. F. U. M., Jernbanegade 19, møde onsdag kl. 20. 
Taler: A . Ryder-Tønnesen, Holte. 

25. ROSKILDE 

Roskilde og Omegns Fugleforening, Palæ-Caféen, generalforsamling tors¬ 
dag kl. 19,30. 

Selskabet for Stuekultur, Aalborg, har mistet sin formand, hr. Kaj 
Clemmesen, der er flyttet til København. Bestyrelsen består nu af føl¬ 
gende: 

Fungerende formand: John F. Olsen , Nygaardsvej 4, Gug, (081) 60107. 
Kasserer: Svend Elstrup, Bellisvej 6, Nørresundby. 

Sekretær: Svend Nielsen, Skovvej 14, Aalborg. 

Bestyrelsesmedlem: Erik Jacobsen, Gartneriet "Søndervang", Gug, og 
Johannes Nielsen, Soløjevej 5, Nørresundby. 

Foreningens årlige kåringsskue afholdtes 17. januar 1965 med 97 num¬ 
re lait (43 kanarier, 23 undulater, 14 par zebra- og mågefinker og 17 
numre tropefugle). Kanariedommer var E. /. Nielsen, Kølvrå, undulat- 
og tropefugledommer var Thomas Christensen, Haderslev. 

Arbejdsudvalget 



MEDLEMMERS KØB 
SALG OG BYTTE 


Annoncer må skriftligt, senest den 15. i 
måneden være redaktionen i hænde, Chri¬ 
sten Koids allé 1. Annoncerne er gratis, 
men kun for medlemmer, antal af dyr må 
altid anføres af erhvervsmæssige grunde 


Sælges: 1,1 pragtfulde yngledygtige gulryggede lorier, 0,1 stor kraftig 
sangparakit fra 1964, 2 små spurveduer, i bytte for førstnævnte kan ta¬ 
ges Stanley, rødvinget eller splendidparakitter, kontanter vedlægges for 
dyrere fugle, for duerne evt. violblå undulater eller dværgpapegøjer. 

K. Nielsen, Dalvangen 39, Brønshøj, Bella 9430. 

Købes: 0,2 harlekinvagtler, 0,1 hvid mågefinke, 1,1 blå personata. 

Sælges: 0,1 krydsning af ren blå personata og alm. Agapomis personata, 
1,2 sangparakitter 1964, 4 stk. hvide risfugle, 2 stk. diamantduer (unger), 
1,0 gul toppet undulat. 

I. Fugls trup, Drossel vej 5, kid. København F. 

Sælges: Kanarier for liebhavere: 4,0 kobber farvede, original ring 1964, 
1,1 do., 0,1 do. fra Neven Dumont, Køln (Tysklands førende opdrætter)- 
endvidere 1,0 org. hollænder af eget opdræt sælges, 2,0 rødorange inten¬ 
siv, 2,0 rosa, 1,1 orangegrøn dilute, 3,0 orangegrøn rimet. Alle fugle høj 
kvalitet og klare til hæk. 3 kassebure a kr. 20 (samlet kr. 50). 

E. A. Johnsen, Sønderbakken 5, Gentofte, tlf. GE 6056 eller svarporto. 

Sælges: 3,0 ceresastrilder, 2,0 ri ngas tril der, 4,0 sivastrilder, alt fra eget 
opdræt 1964. 

C. Munch, Raabylille pr. Stege, 0381 3426. 

Købes: 1,1 pennantparakitter, ubeslægtede, 0,1 rødvinget parakit. 

Carl F. Skaf te, Kildebo, Sorø. 

Byttes: 0,1 dolkestikdue med 1,0 australsk topdue. 

G. Clausen, Gunnars Fuglehave, Bandholm. 

Købes: 1,0 rødrygget ara (dværgara), evt. byttes med andre parakitter. 
Gunnar Jørgensen, Nebbelunde pr. Rødby, tlf. (03) 90 12 22. 

Sælges: 0,1 Halmahera ædelpapegøje, 1,1 taranta, 1,1 Lessons spurvepa¬ 
pegøje samt 9 stk. jernhærdet glas 9 mm 128 x 189 cm og enkelte kasse 
bure. 

Kai Neergaard, Allévænget 10, Taastrup, tlf 99 22 48. 

Byttes: 1,0 grøn kardinal med 1,0 nymfeparakit eller tropiske duer. 
Sælges: 1,1 båndfinker, 1,1 sommerfuglefinker. 

David Jensen , Lilleskovvej 34, Tommerup, Fyn. 

Købes: 1,0 granatastrild, 0,2 løggrønne papegøjeamadiner. 

Niels Laursen, Dalgade 24, Vejle. 

Sælges: 1,1 Agapornis taranta (grundet pladsmangel), 1,0 Cotumix co- 

turnix japonica 

Købes: 0,1 wienersastrild. 

Poul E. Urth. Nørregade 3, Esbjerg. 

Sælges: 2.2 turkisparakitter m. fast ring fra 1964, i bytte kan tages 1,1 
pennant parakitter fra 1964. 

Skovgaard Nielsen, Peder Billesvej 30, Holbæk. 

Sælges: 4 stk. rødhovedet dværgpapegøjer (Agapornis fischeri) unger 
fra 1964 pris kr. 100,-. 

E. H. Rasmussen, Kirkevej 2, Tommerup, Fyn. 

Købes: 1,0 grå kardinal og 0,1 kin. turteldue (perlehalsdue), evt. sælges 
0,1 grå kardinal og 1,0 kin. turteldue. 

Sv. Wittrup, Tunøvej 3, Frederikshavn. 

Købes: 0,1 vinrød amarant, 0,1 korthalet bæltefinke, 1,0 rød kardinal, 1,0 
brasiliansk sortnæbbet dværgspurvedue, 0,1 rød dråbeastrild. 

Gunni Nielsen, Restaurant "Ritz", Nykøbing F., tlf. 85 07 11. 

Sælges: 1,1 halvmåneparakitter, 1,2 Agapornis nigrigenis (2-årige), 5 stk. 
rosenhovedet og 12 stk. rødhovedet dværgpapegøjer (1964), kan eventu¬ 
elt byttes med bourksparakitter. 

Helmer Knudsen, Kronborg Ladegaardsvej 51, Helsingør, tlf. (03) 216119 

Sælges: 2 stk. alexanderparakitter fra 1964, 5,4 stk. sangparakitter fra 
1963, 0,4 stk. do. fra 1964, 3,4 blårygget spurvepapegøjer fra 1964, 2,2 
nymfeparakitter fra 1963. 

Købes: 0,2 turkisparakitter, 0,2 bourksparakitter. 

J. Chr. Jensen , Nørregade 45, Grindsted. 

Købes: 0,1 Stanley, 1-2 år, 1,1 Agapornis pullaria. 

Eric Ekman, Strandgatan 14 B, Malmø S. V., tlf. 55528. 

Sælges: 1,2 rødhovedet papegøjeamadiner, yngledygtige fugle. 

M. Hansen , Struensegade 35 st., København N., tlf. 35 73 08 efter kl. 16. 

Sælges: 0,1 wienersastrild. 

Købes: 0,1 perlehalsamadine, evt byttes med ovenstående. 

Jørgen Larsen, Hellebækvej 573, Nygaard. 


Sælges: 3,6 Jagtfasaner eller byttes med fugle. 

Peter Schunck , "Højbo", Neble pr. Lundby, tlf. Bindebjerg 15. 

Sælges: 1 hvidkindet musefugl, 1 kapbiilbtil, 1 gul biilbiil, 0,2 blåhovedet 
sommerfuglefinker, 1,1 violbuget granatastrilder, 0,1 adelaideparakitter 
(evt. købes 1,0), 1,1 broget astrilder, 1,3 rosellaer, 1,1 østasiatiske krik- 
ænder, evt. tages australske parakitter i bytte. Desuden sælges 1,1 kina- 
parakitter og 1,1 skiferhovedet parakitter. 

E. Boklund, Chr. Koids allé 3, Kastrup, tlf. 50 04 33. 

Sælges: 0,2 rød roselia, sommeren 1964, eller evt. byttes med 0,1 for 1,0. 
Sigfred Hansen , Demantsvej 9, Hjallese, tlf. (09) 13 72 68. 

Købes: 0,1 bourksparakit (helst 1963 eller 64). 

Sælges: 2,0 muskatfinker, 0,1 hartlaubsisken, 2,0 zebrafinker, 3,3 Agapor¬ 
nis nigrigenis (1964), 1,1 Agapornis personata (1964), 1,1 Agapornis fis- 
cheri. 

Jørgen Iversen, Bredgade 14, Bred. 

Sælges: 1,1 adelaideparakitter, 3,3 bourksparakitter, 2,0 turkisparakitter, 
5,4 Agapornis personata. 

Købes: 1,0 blå roselia. 

V. Bendtsen, Blegendvej 22, Hørning. 

Sælges: 1,1 olivengrøn astrilder, pris kr. 50,-, på gr. af pladsmangel. 
Preben Thomsen, Helligkorsvej 39, 2., Roskilde, tlf. (03) 35 96 34. 

Købes: 1,1 ædelsangere, 1,1 sorthovedet nonner, 1,1 hvidpandet klerke- 
finker. 

Bent Larsen, Kathrinevej 22, Holbæk. 


NU Fuglebade 

- i 2 størrelser 

Model „Mini" til mindre volierer. 

Model „Grand" til storre volierer 

Kan betjenes med een hånd. 

Mål: 40 x 60 cm. 

Mål: 25 x 35 C m 

Vanddybde: 0-40 mm. 

Vanddybde: 0-40 mm 

Rumindhold: 4 1. kr. 24,00 

Rumindhold: 3 1. kr. 14,00 


Om fuglebadene opfylder alle 

Kendte fuglefolk siger: 

krav? 

„Det er simpelthen de bedste, 


der nogensinde er fremstillet" 

Vi sender omgående overalt pr 


efterkrav 

Et fuglebad er også en god 

Fås kun i 

GAVEIDE! 

Søllested 

Isenkram 

N P Christensen, tlf 131 

Søllested 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Kdb, salg. bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter tisk. 

Venlig hilsen 

BROHOLM 


„STUEFUGLENE" er et godt oplysende blad 

for fuglevenner, derfor bør De bevare Deres blade godt. 

Vi tilbyder at indbinde „STUEFUGLENE" 

i et førsteklasses skindbind med 2 årgange i hvert bind til 

kr. 25,00 

LINDYS BOGBINDERI, Frydsvej 21, Kolding, tlf v (055) 27120 





Cceg mærke til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOwrrzvEj n - fasan 7022 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 4 0339 

Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 

Parkfugle 

Forskellige traner, prydgæs og 


rode flamingo, sorte svaner m. m. 

Prisliste sendes kun til dyrehandlere der har butik og borgerskab. 

Købes: Undulater, kanariefugle, zebra- og mågefinker. 

Harzerblanding .. .. 

.. pr. kg. 

1,70 

Tropeblanding. 


1,60 

Undulatblanding.. .. 


1,50 

Papegøjeblanding .. . 


3,00 

Parakitblanding.. .. 


2,60 

Tyrteldueblanding .. 


1,40 

Vagtclblanding. 


2,00 

Vildfugleblanding .. 


1,20 

Canariefrø. 

. . . . - 

1,90 

Hampefrø. 


5,00 

Solsikke, stribet .. .. 

. . . . - 

2,10 

Solsikke, små. 

. . . . - 

2,10 

Solsikke, mixed .. .. 

. . . . - 

2.10 

Solsikke, hvid. 

. . . . - 

2,60 

Valmuefrø, blåt .. .. 


4,00 


Ordrer på 25 kr. franko + efterkrav. 


Hirse, gul.pr. kg. 0,90 

Hirse, hvid. — 1,55 

Hirse, rød. — 1.60 

Hirse, senegal. — 1,50 

Hirse, mohar. — 1,50 

Hirse, rød algier. — 1,85 

Hirse, japan. — 1,50 

Hirse, niger. — 2,00 

Kolbehirse. — 4,50 

Fuglerypta nr. 1. — 1.85 

Raps, sort. — 1,80 

Uafskallet ris. — 2,00 

Hvidgranfrø. — 6,85 

Tidselfrø. — 6,85 

Afskallet fodergræs. — 3,00 

Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 

































Frøhandler 

CHR. PETERSEN 

i 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

vare- og prisliste tilsendt 

Forsendes overalt i landet. 

Ved samlet køb for mindst 25 kr. 
franco levering + efterkrav 
Kvantumsrabat 


- ^ 

Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

_ 



Altid 


MELORME 


P. Hansen 

HJERTINGEVEJ 25 - VANLØSE - TLF. 7t 2940 











ALTID SUNDE OG RASKE FUGLE, NAR DE BRUGER 


Vitahvaft 


Dette moderne viiaminiserede fuglefoder er dei 

mest købte i Danmark 

Yitakrnft er som selve naturens ernæring til fuglene; ædle sol¬ 
modne fro direkte fra dyrenes hjemlande, inen tilsat vitaminer, 
bihonning, levertran, kalk, æggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

\OGLF. TIPS 

Dc originale plomberede storforbrugerpukninger p* 2.5 os 
* 5 kg er væsentlig billigere for opdrættere og storforbrugere 

Dc forskellige sorter VITAKR \FT-OPM ADMNGSFO* 
DfcR garanterer opdrætterne meget fine resultater. 

Alle arter fuglesyedommc kan bckxmrcs med den bekendte 
fugle-h»*lp fra Vitakraft. 

Forlang venligst broehurer hot Dem fugle handler eller direkte no 
ventraireprjrtenrantm. 

UNICUM - UMBERTO NILSSON JUN. 

HONMTZNEJ 67A . KOBENHAN N F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Flrveburc 

Ynglebure 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

Tlf: 10184 . Saxogade 88 . København V 








